CELEX: 62012CN0178
Language: da
Date: 2012-04-17 00:00:00
Title: Sag C-178/12: Anmodning om præjudiciel afgørelse indgivet af Juzgado de lo Social número 1 de Córdoba (Spanien) den 17. april 2012 — Rafaela Rivas Montes mod Instituto Municipal de Deportes de Córdoba (IMDECO)

14.7.2012   
            
            
               DA
            
            
               Den Europæiske Unions Tidende
            
            
               C 209/3
            
         Anmodning om præjudiciel afgørelse indgivet af Juzgado de lo Social número 1 de Córdoba (Spanien) den 17. april 2012 — Rafaela Rivas Montes mod Instituto Municipal de Deportes de Córdoba (IMDECO)
   (Sag C-178/12)
   2012/C 209/04
   Processprog: spansk
   
      Den forelæggende ret
   
   Juzgado de lo Social número 1 de Córdoba
   
      Parter i hovedsagen
   
   
      Sagsøger: Rafaela Rivas Montes
   
      Sagsøgt: Instituto Municipal de Deportes de Córdoba (IMDECO)
   
      Præjudicielle spørgsmål
   
   
               1)
            
            
               Er det foreneligt med Unionens princip om ligebehandling (som fastlagt af Domstolen), at en bestemt offentlig forvaltning (her IMDECO), med henblik på at beregne anciennitetstillægget for sine ansatte udelukkende tager hensyn til den tjenestemandsansatte henholdsvis kontraktansatte karakter af retsforholdet med dem og derfor i det førstnævnte tilfælde (tjenestemandspersonalet), i henhold til den gældende statslige tjenestemandslov, uden forskel beregner alle de effektive og tilbagelagte tjenesteperioder på et hvilket som helst område inden for den offentlige forvaltning generelt (dvs. både for den førstnævnte offentlige forvaltning — IMDECO — og enhver anden type offentlig forvaltning), mens den i det andet tilfælde (kontraktansat personale), i henhold til gældende statslig arbejdsret og retspraksis vedrørende dens fortolkning, kun beregner de effektive og tilbagelagte tjenesteperioder i denne særlige offentlige forvaltning (IMDECO), men forudsat der ikke i disse effektive tjenesteperioders aftalekæde forekommer en tidsmæssig afbrydelse, som gør det muligt at antage, at rets- og arbejdsforholdets væsentlige enhed er brudt, da de umiddelbart forud for et sådant brud liggende arbejdsdage i så fald afskrives?
            
         
               2)
            
            
               Hvis det første spørgsmål besvares benægtende (dvs. hvis Domstolen finder, at en sådan adfærd udvist af en offentlig forvaltning — i det foreliggende tilfælde IMDECO — er i strid med ligebehandlingsprincippet), vil en tilbagevenden til ligebehandlingsprincippet i den foreliggende sag da indebære anvendelse af den statslige tjenestemandslov på kontraktansatte?